Predkladacia správa

Na základe zákona NR č. 678/2006 Z. z. ktorým sa mení, a dopĺňa zákon č. 575/2001 Z. z. o organizácii činnosti vlády a o organizácii ústrednej štátnej správy v znení neskorších predpisov a o zmene a doplnení niektorých predpisov, minister dopravy pôšt a telekomunikácií SR vypracoval a predložil na rokovanie vlády návrh na zrušenie uznesenia vlády SR č. 511/2004 z 2. 6. 2004, ktorým bol schválený „Štatút Splnomocnenca vlády SR pre informatizáciu spoločnosti“.
Návrh na zrušenie uznesenia vlády SR, ktorým bol schválený „Štatút Splnomocnenca vlády SR pre informatizáciu spoločnosti“, bol prerokovaný dňa 25. januára 2007 Ministerstvom dopravy, pôšt a telekomunikácií SR, Úradom vlády SR a Ministerstvom financií SR. Rokovanie sa uskutočnilo na úrovni vedúcich služobných úradov a ďalších kompetentných pracovníkov z uvedených rezortov. Súčasťou pracovného rokovania bolo aj riešenie problematiky delimitácie pracoviska sekcie informatizácie spoločnosti na uvedené rezorty.
Zrušením štatútu bude odstránený jeho nesúlad s citovaným zákonom a so zákonom NR č.275/2006 Z. z. o informačných systémoch verejnej správy.